5 on Roux | LekkeSlaap
5 on Roux is 'n lieflike dorpshuis in Bethulie wat uit 'n vervloë era dateer. Dit is toeganklik vir gaste in rolstoele en het slaapplek vir 6.
Die huis beskik oor 3 slaapkamers en die deurkosyne en deurgange in die gang en die hoofslaapkamer is wyer gemaak. Die hoofslaapkamer het 'n staldeur wat oopskuif en 'n koninggrootte-bed. Daar is 'n en suite-badkamer met 'n inrolstort en 'n toilet met relings.
Die tweede slaapkamer het 'n dubbelbed en 'n en suite-badkamer met 'n stort en 'n toilet. Die kombuisie in die kamer het 'n yskassie, 'n mikrogolf en tee- en koffiemaakgeriewe. Die derde slaapkamer het 2 enkelbeddens.
Daar is lae toonbanke, 'n yskas, mirkogolf, stoof, oond en tee- en koffiemaakgeriewe in die kombuis en maaltye kan rondom die etenstafel geniet word.
Gaste kan ook in die sitarea, op die onderdakstoep of in die tuin ontspan.
Bethulie bied verskeie geskiedkundige besienswaardighede. Gaste kan die Pellisiermusuem, konsentrasiekamp, Kamp Kerkhof of die Louw Wepener Monument besoek of 'n historiese toer deur die dorp onderneem. Die geskiedkundige Royal Hotel met sy ingeligte eienaar, Anthony Hocking, is ook 'n besoek werd, of gaste kan voëlkyk en saans die sterre gadeslaan.